A jelen EULA abban az esetben alkalmazható, ha Ön az Egyesült Államokon vagy Kanadán kívül vásárolta az árucikket. 

A jelen Végfelhasználói licencszerződés (“EULA”) törvényes megállapodás Ön és a Holland székhelyű TomTom International B.V. (TomTom) között. Ön beleegyezését adja abba, hogy az EULA bármely más, Ön által aláírt írásos megállapodás helyett alkalmazható. A jelen EULA szoftver, vagy valamely hardver eszközön és kiegészítő eszközön, beleértve cd-rom-on, floppy lemezen, memóriakártyán, letölthető csomagon vagy bármely más adathordozón előre telepített szoftver, valamint valamennyi tartalom és program (“Szoftver”) használatára érvényes.

Kérjük, figyelmesen olvassa el az EULA-t. A Szoftver vagy bármely részének használatával Ön elfogadja a jelen EULA valamennyi feltételeit. A cd-rom, floppy lemez, vagy memóriakártya zárjegyének feltörése, majd az ”Elfogadom” gomb megnyomása és bármely frissítés vagy kiegészítés letöltése a Szoftver használatának minősül. 

Amennyiben nem ért egyet a jelen EULA feltételeivel, abban az esetben ne alkalmazza a Szoftvert, hanem a fel nem használt Szoftvert, valamint a hardvert és a hozzá tartozó kiegészítőket (“Hardver”) azonnal küldje vissza oda, ahol beszerezte azokat. Ha már kifizette a Szoftvert és/vagy a Hardvert, akkor visszaigényelheti azok vételárát abban az esetben, ha (a) nem használta fel a Szoftvert és/vagy Hardvert, és (b) a Szoftvert és/vagy Hardvert a számlával együtt azonnal visszaküldi a beszerzés helyére. 

1) ENGEDÉLY KIADÁSA: Az EULA által biztosított engedély (“Engedély”) a Szoftver használatára jogosítja fel Önt, azzal a feltétellel, hogy a Szoftvert csak egy számítógépre vagy hardver eszközre telepítette, és a Szoftvert csupán egy navigációs rendszerrel kombinálta. A jelen Engedély nem kizárólagos és nem átruházható. Az Engedély nem jogosítja fel Önt a jövőbeni frissítések vagy bővítések használatára. Amennyiben a Szoftver frissítéséhez vagy bővítéséhez jut hozzá, azok használatát és a velük járó, valamint további kifizetéseket és feltételeket igénylő módosításokat is a jelen EULA szabályozza. 

2) SZERZŐI JOG: A szerzői jog és valamennyi egyéb, a Szoftverre és annak másolataira vonatkozó intellektuális, ipari és/vagy tulajdonjog a TomTom céget és/vagy forgalmazóját illeti meg. A TomTom cég kizárólag az EULA előírásainak megfelelő igénybevételre engedélyezi Önnek a Szoftver használatát. Valamennyi egyéb, a jelen EULA-ban kifejezetten nem tárgyalt jog a TomTom céget illeti meg. Ön (a) készíthet egy másolatot a Szoftverről pusztán biztonsági másolat készítése vagy archiválás céljából, vagy (b) áttelepítheti a szoftvert egyetlen másik médiumra oly módon, hogy az eredetileg telepített szoftvert biztonsági másolatként vagy archiválás céljára használja. A Szoftverhez tartozó termékkalauz(ok) vagy más írott dokumentumok kizárólag saját használatra másolhatók. Ön kizárólag az adathordozó tulajdonosa, azonban nem lehet a Szoftver tulajdonosa is.

3) EGYÉB RENDELKEZÉSEK: A Szoftver és/vagy Hardver bérbeadása, kölcsönadása, közönség előtti bemutatása, közvetítése vagy bármilyen más terjesztése tilos. Az alkalmazható jogban engedélyezettől eltérő módon Ön nem módosíthatja -  illetve nem bízhat meg a módosítással más személyt - a Szoftvert és/vagy Hardvert, vagy azok részeit, nem elemezheti az eszköz szétszedésével, nem szedheti, vagy szerelheti szét a Szoftvert és/vagy Hardvert, és nem készíthet belőle másik terméket. 

4) BIZALMASSÁG: Ön elismeri és elfogadja azt, hogy a Szoftvert a TomTom cég jelentős idő alatt, jelentős kiadásokkal fejlesztette ki, ezért a vele kapcsolatos információk bizalmasan kezelendők a TomTom és harmadik személy felé, valamint azok egyben gyártási titkot képeznek. Ön elfogadja azt, hogy a Szoftvert szigorúan bizalmas módon használja, és nem teszi közzé, valamint nem biztosít hozzáférést harmadik személy számára.

5) HARMADIK SZEMÉLYTŐL SZÁRMAZÓ SZOFTVER HASZNÁLAT ENGEDÉLYEZÉSE: A TomTom termékek gyártásakor harmadik személy által előállított szoftver is felhasználásra kerülhetett. Ennek ellenére a 2, 3 és 4 paragrafusokban szereplő, a Szoftver részét képező harmadik személy által készített részekre más rendelkezések és előírások is vonatkozhatnak. A harmadik személy által készített szoftver kódok és algoritmusok hivatalos szerzői jogra vonatkozó feltételei a ‘Harmadik személytől származó szoftver használat engedélyezése (Third Party Software Licenses)’-könyvtárban találhatók a CD/SD/ROM/lemezen. Ön ezennel egyetért az ilyen harmadik személytől származó szoftverre vonatkozó rendelkezésekkel és előírásokkal

6) KORLÁTOZOTT JÓTÁLLÁS:
a) A TomTom nem garantál(hat)ja, hogy a szoftver és/vagy Hardver hibátlanul működik. Kérjük, mindenképpen vegye figyelembe azt a tényt, hogy számítási hibák történhetnek abban az esetben, ha a Szoftvert és/vagy Hardvert a navigációs rendszerben kedvezőtlen környezetben és/vagy hiányos adatokkal alkalmazza.
b) A Hardverhez csatolt Korlátozott Jótállási dokumentumon („Korlátozott Jótállás”), ha van ilyen, valamint annak az alkalmazható törvény szerint engedélyezett maximális mértékén kívül a TomTom és szállítói a Hardvert és a Szoftvert “EREDETI ÁLLAPOTÁBAN, ÖSSZES HIBÁJÁVAL EGYÜTT” bocsátják ki, és ezúton elutasítanak minden egyéb jótállást és követelést, legyen az nyílt, burkolt vagy törvényes, beleértve, de nem kizárólag bármely jótállás, kötelesség vagy követelés, elégséges minőség, vagy egy bizonyos célnak történő megfelelés, megbízhatóság vagy alkalmasság, pontosság, hatékonyság, szakszerű munka, vírusmentesség, valamint épség és készség, mindez a Szoftverre és/vagy a Hardverre vonatkozóan, valamint a szerviz- és más szolgáltatások, információ, szoftver, valamint a Szoftverhez és/vagy a Hardverhez kapcsolódó tartalom nyújtása illetve abból fakadó egyéb hiba. Továbbá nincs a hardverrel kapcsolatban garancia ill. zavartalan haszonélvezet, zavartalan birtoklás vagy jogtisztaság biztosítása. Ez a kivétel nem vonatkozik (i) semmilyen címre vonatkozó hallgatólagos feltételre és (ii) semmilyen, a leírással való egyezésre vonatkozó garanciára.
c) Mindazonáltal, a Korlátozott Jótállásban ismertetett esetlegesen alkalmazható Jótállási Idő véget ér a jelen EULA-ban foglalt bármely feltétel megsértése esetén, az adott sértés időpontjában. 

7) KORLÁTOZOTT FELELŐSSÉG: 
a) Sem a TomTom, sem forgalmazói nem vállalnak felelősséget Önnek vagy bármely harmadik személynek sem közvetett, vagy közvetlen, véletlen, szükségszerű vagy más módon (beleértve minden esetben, de nem kizárólag a felszerelés használata vagy az adatok felhasználása során hozzá nem értésből keletkezett kár, adatvesztés, üzleti veszteség, profitveszteség, üzleti tevékenység megszakítása és hasonlók), ha a kár a Szoftver és/vagy Hardver használatából vagy a használatra való képtelenségből származik, abban az esetben is, ha a TomTom céget értesítették a lehetséges kárról. 
b) Minden esetben, valamennyi, különböző okokból keletkezett kár esetén (beleértve válogatás nélkül valamennyi itt felsorolt, és valamennyi közvetlen, vagy általános kárt), a TomTom és valamennyi forgalmazójának a jelen EULA-ból eredő, vagy ahhoz kapcsolódó teljes felelőssége legfeljebb azt az összeget érheti el, amelyet Ön a Szoftverért és/vagy a Hardverért fizetett.
c) A TomTom nem vállal felelősséget (i) a munkatársai és/vagy ügynökei által elkövetett csalásért; vagy (ii) a munkatársai és/vagy ügynökei által történő megtévesztésért.
d) A 7(a), (b), és (c) pontok, vagy bármely más, a jelen EULA-ban szereplő adatért, valamint a másik fél hanyagságából bekövetkezett halálesetért vagy személyi sérülésért a cég nem vállal felelősséget.

8) MEGSZŰNÉS: A TomTom jogfenntartással azonnnal megszüntetheti a jelen EULA-t, amennyiben Ön nem teljesíti annak bármely feltételét és előírását. Ilyen esetben Önnek meg kell semmisítenie a Szoftver valamennyi másolatát, valamint valamennyi tartozékát. A jelen Szerződés rendelkezései, amelyek természetüknél fogva a megszűnést követően is fennállnak, az EULA megszűnése után is hatályban maradnak. A TomTom fenntartja értesítéssel vagy anélkül a folyamatos megújítás, frissítés és bővítés jogát, amely szolgáltatással Ön a Szoftver használatának idején élhet. 

9) LINKEK HARMADIK SZEMÉLY HONLAPJÁRA: A TomTom nem vállal felelősséget a harmadik személy által fenntartott honlapok vagy szolgáltatások tartalmáért, vagy azok módosításaiért vagy frissítéséért. A TomTom ezeket a harmadik személy honlapjára vagy szolgáltatásaihoz vezető linkeket csupán az Ön kényelme kedvéért kínálja fel, és a TomTom nem feltétlenül ért egyet a harmadik személy honlapjának vagy szolgáltatásának tartalmával.

10) HARMADIK SZEMÉLY JOGAI: A jelen EULA-ban nem szerződő félként szereplő fél nem rendelkezik jogokkal, és nem támaszkodhat a jelen EULA bármely rendelkezésére, ez azonban nem befolyásolja a harmadik személy bármely jogát vagy bármely jogorvoslatot, amellyel más létező, és alkalmazható jogszabály szerint élhet.

11) TELJES SZERZŐDÉS: A jelen EULA (beleértve annak bővítéseit és módosításait, amelyek a Szoftver és/vagy Hardver csomagolásában találhatók), ezen felül a Korlátozott Garancia, ha van ilyen, valamint bármely egyéb rendelkezés és feltétel, ha van ilyen, együtt képezi az Ön és a TomTom között született szerződést a Szoftver és/vagy a Hardver és az ahhoz tartozó szolgáltatások (ha van ilyen) igénybevételéről, és ezek hatálytalanítanak minden előző vagy egy időben keletkezett szóbeli vagy írásbeli megállapodást, javaslatot és képviseletet a Szoftver vagy bármely más, a jelen EULA által említett tárgy használatáról. Amennyiben a TomTom által kiadott, bizonyos rendelkezések vagy szolgáltatásra vonatkozó programok ellentmondanak a jelen EULA rendelkezéseinek (a Korlátozott Jótállás kivételével), akkor az EULA rendelkezései a döntőek. Amennyiben a jelen EULA egyes rendelkezései hiányosnak, érvénytelennek, végrehajthatatlannak vagy jogtalannak bizonyulnak, akkor a többi rendelkezés továbbra is teljes érvényű és hatályú marad.

12) FORDÍTÁSOK: A jelen EULA angol eredetije az irányadó. Minden fordítás csupán kényelmi célokat szolgál.

13) IRÁNYADÓ TÖRVÉNY: A jelen EULA és bármilyen, az EULA rendelkezéseivel vagy a Szoftver és/vagy Hardver használatával kapcsolatos viták esetén a holland törvény az irányadó. Az ENSZ nemzetközi árukereskedelmi konvenciója nem alkalmazható a jelen EULA esetében. Az EULA értelmezéséből származó viták esetén az amszterdami bírósághoz (Hollandia) kell fordulni, amely viták esetében kizárólagos illetékességgel bír.

Amennyiben kérdései merülnének fel az EULA-val kapcsolatban, vagy bármilyen más okból fel kívánja venni a kapcsolatot a TomTom-mal, kérjük, látogassa meg a TomTom céget a világhálón, a http://www.tomtom.com címen. 

