Denne SBL er gældende for dig, hvis du har foretaget dit køb uden for de Forenede Stater og Canada.

Denne slutbrugerlicensaftale ("SBL") er en retsgyldig aftale mellem dig og TomTom International B.V., Holland (TomTom). Du erklærer, at denne SBL er retsgyldig som enhver anden indgået aftale underskrevet af dig. Denne SBL dækker brugen af software, enhver software præinstalleret på en hvilket som helst hardware fra TomTom og tilbehør hertil, inklusive cd-rom, diskette, lagerkort, downloadpakke eller andre databærere med alt indhold og indholdsprogrammer ("Software"). 

Læs venligst denne SBL omhyggeligt. Ved at bruge TomToms software eller enhver del deraf accepterer du alle vilkår og betingelser i denne SBL. At bryde seglet på en cd-rom, diskette eller et lagerkort eller at trykke på "Jeg accepterer"-knappen for at downloade enhver opdatering, opgradering eller supplement betragtes som brug af denne software. 

Hvis du ikke accepterer vilkårene i denne SBL, må du ikke bruge denne software og skal straks returnere den ubrugte software samt hardware og tilbehør ("Hardware") til det sted, hvor du har modtaget det. Hvis du allerede har betalt for software og/eller hardware, kan du få købsprisen tilbagebetalt, såfremt du (a) ikke bruger software og/eller hardware, og (b) straks returnerer software og/eller hardware sammen med din kvittering til det sted, hvor du har modtaget det.

1) LICENSBEVILLING: Denne SBL bevilger en licens ("Licens"), der giver dig lov til at bruge software, såfremt denne software til enhver tid er installeret på én enkelt computer eller hardware, og såfremt denne software kun kombineres med ét navigationssystem. Denne licens er ikke-eksklusiv og kan ikke overdrages til andre. Licensen bevilger ingen ret til fremtidig softwareopgradering, -opdatering eller supplementer. Hvis der indhentes opgraderinger, opdateringer eller supplementer til denne software, er brugen af sådanne opgraderinger eller opdateringer under alle omstændigheder underlagt denne SBL og enhver med disse følgende ændringer hertil og kan være genstand for yderligere betaling og betingelser. 

2) COPYRIGHT: Copyright og andre intellektuelle, industrielle og/eller ejendomsrettigheder til denne software samt til kopier, som du måtte tage af denne, tilhører TomTom og/eller dennes leverandører. TomTom giver dig udelukkende tilladelse til at bruge denne software i overensstemmelse med vilkårene i denne SBL. Alle rettigheder, der ikke specifikt er bevilget med denne SBL, er forbeholdt TomTom. Du må kun (a) tage en kopi af softwaren med henblik på backup eller lagring, eller (b) overføre softwaren til et enkelt medie, på betingelse af at du opbevarer originalen med henblik på backup eller lagring. Du må ikke kopiere produktmanual(er) eller trykt materiale, der følger med softwaren, ud over til eget brug. Du er kun ejer af den materielle databærer, og du erhverver ingen ejendomsret til softwaren. 

3) ANDRE BEGRÆNSNINGER: Det er forbudt at udleje, udlåne, foretage offentlig præsentation, udførelse eller transmission, eller på nogen måde distribuere denne software og/eller hardware. Ud over hvad gældende lov måtte tillade, må du eller tredjemand ikke foretage ændringer af denne software og/eller hardware eller dele heraf, analysere disse gennem reverse engineering, dekompilere eller demontere softwaren og/eller hardwaren, eller fremstille afledte produktenheder heraf. 

4) DISKRETIONSPLIGT: Du anerkender og accepterer at denne software er udviklet af TomTom med betydelige omkostninger i form af tid og udgifter, og at den repræsenterer en fortrolig forretningshemmelighed for TomTom og/eller tredjemand. Du accepterer at holde denne software strengt fortrolig og ikke at afsløre eller tillade adgang til denne for nogen anden person. 

5) TREDJEMANDS SOFTWARELICENSER: Produkter fra TomTom kan indeholde og anvende tredjemands software. Uagtet paragrafferne 2, 3 og 4 kan anvendelse af intellektuelt materiale inkluderet i denne software være underlagt andre vilkår og betingelser. De officielle copyrightmeddelelser og specifikke licensbetingelser for disse tredjemands softwarekoder og algoritmer findes i eller gennem 'Third Party Software Licenses'-mappen på materialets CD/SD/ROM/Harddisk. Du accepterer hermed vilkårene og betingelserne for denne slags tredjemands software

6) BEGRÆNSET GARANTI:
a) TomTom garanterer ikke og kan ikke garantere at denne software og/eller hardware fungerer fejlfrit. Du skal specielt være opmærksom på, at beregningsfejl kan forekomme, når software og/eller hardware anvendes i et navigationssystem, bl.a. forårsaget af det lokale computermiljøs tilstand og/eller ukomplette data. 
b) Bortset fra den eventuelle begrænsede garanti, som leveres med hardwaren ("Begrænset garanti"), hvis relevant, og så vidt som gældende lovgivning tillader det, leverer TomTom og dennes leverandører både hardware og software "SOM DET ER OG FOREFINDES, OG MED ALLE FEJL OG MANGLER", og afviser hermed enhver yderligere garanti eller ansvar, det være sig udtrykkelig, indirekte eller lovbestemt, inklusive men ikke begrænset til enhver (eventuel) indirekte garanti, forpligtelse eller betingelse for tilfredsstillende kvalitet, for egnethed til et bestemt formål, for driftssikkerhed eller tilgængelighed, for svarenes nøjagtighed eller fuldstændighed, for resultater, for fagmæssig udformning, for fravær af virus, og for rimelig påpasselighed og kompetence, alt i forbindelse med denne software og/eller hardware, samt for ydelse af eller manglende ydelse af support eller anden service, information, software, og relateret indhold gennem denne software og/eller hardware eller på anden måde som følge af anvendelsen af software og/eller hardware. Der er ydermere ingen garanti eller ansvar for uforstyrret benyttelse, uforstyrret besiddelse, eller ikke-krænkelse for så vidt angår software og/eller hardware. Denne frasigelse finder ikke anvendelse på (i) enhver indirekte betingelse for så vidt angår ejendomsret og (ii) enhver indirekte garanti for overensstemmelse med beskrivelse.
c) Uagtet garantiperioden, der - hvis relevant - er angivet i den begrænsede garanti, vil brud på eller manglende overholdelse af ethvert vilkår i denne SBL forårsage bortfald af garantiperioden på datoen for et sådant brud.

7) ANSVARSBEGRÆNSNING: 
a) TomTom eller dennes leverandører kan ikke holdes ansvarlige over for dig eller eventuel tredjemand for skader, hverken direkte, indirekte, tilfældige, resulterende eller på anden måde (i hvert enkelt tilfælde inklusive, men ikke begrænset til, skader forårsaget af manglende mulighed for at bruge udstyret eller for adgang til data, tab af data, tab af erhvervsaftale, tab af fortjeneste, afbrydelse i udførelse af erhverv eller lignende) som følge af brug eller manglende mulighed for at bruge software og/eller hardware, selv hvis TomTom er blevet underrettet om muligheden for sådanne skader. 
b) Uanset hvilke skader du måtte lide og af hvilken årsag (inklusive og uden begrænsning enhver skade nævnt heri samt enhver direkte eller generel skade i forbindelse med aftaler eller noget som helst andet) er TomToms og enhver anden leverandørs ansvar, der er tilknyttet denne SBL, begrænset til det beløb, du har betalt for denne software og/eller hardware. 
c) TomTom kan ikke holdes ansvarlig for (i) dets ansattes og/eller salgsrepræsentanters eventuelle svigagtige handlinger; eller (ii) dets ansattes og/eller salgsrepræsentanters eventuelle svigagtigt forkerte fremstilling. 
d) Uagtet paragrafferne 7(a), (b), og (c), eller ethvert andet indhold i denne SBL, er der ingen begrænsninger i nogen af parternes ansvar for død eller persontilskadekomst forårsaget af en parts uagtsomhed.

8) OPHÆVELSE: Uden tab af nogen rettigheder kan TomTom øjeblikkeligt ophæve denne SBL, såfremt du ikke overholder dens vilkår og betingelser. I det tilfælde er du forpligtet til at destruere alle kopier af denne software og enhver af dens dele. Bestemmelserne i denne aftale, som i form af deres indhold er bestemt til at overleve en ophævelse, vil være gældende efter en ophævelse af denne SBL. TomTom forbeholder sig retten til, med eller uden forudgående varsel, ikke at fortsætte opdatering, opgradering og supplerende serviceydelser, som er ydet dig eller stillet til rådighed gennem din anvendelse af denne software. 

9) LINKS TIL TREDJEMANDS INTERNETSIDER: TomTom kan ikke holdes ansvarlig for tredjemands indhold på internetsider eller serviceydelser, eventuelle links som tredjemand har anbragt på sine internetsider eller i serviceydelser, eller enhver ændring eller opdatering af tredjemands internetsider eller serviceydelser. TomTom videregiver udelukkende disse links og adgang til tredjemands internetsider og serviceydelser som en bekvemmelighed, og inkludering af ethvert sådant link eller adgangsmulighed indebærer ikke TomToms godkendelse af tredjemands internetsider eller serviceydelser. 

10) TREDJEMANDS RETTIGHEDER: Enhver part, som ikke er part i denne SBL, har ikke under gældende lovgivning nogen rettigheder for så vidt angår tredjemands rettigheder til at påberåbe sig eller håndhæve noget vilkår i denne SBL, men dette har ingen indvirkning på tredjemands rettigheder eller regresmuligheder, som eksisterer eller er tilgængelige udover denne gældende lovgivning. 

11) DEN FULDSTÆNDIGE AFTALE: Denne SBL (inklusive enhver tilføjelse eller ændring til samme der måtte være inkluderet i softwarepakken og/eller hardwaren), samt den eventuelle begrænsede garanti og ethvert relevant andet vilkår eller enhver anden betingelse udgør den fuldstændige aftale mellem dig og TomTom for så vidt angår software og/eller hardware samt support i forbindelse med serviceydelser (hvis sådanne findes), og disse erstatter tidligere eller samtidig mundtlig eller skriftlig kommunikation, tilbud og anbringende i forbindelse med denne software eller ethvert andet emne dækket at denne SBL. I det omfang vilkår i TomToms politikker eller programmer for support i forbindelse med serviceydelser (andre end den begrænsede garanti) måtte være i konflikt med vilkårene i denne SBL, vil vilkårene i denne SBL være gældende. Såfremt noget vilkår i denne SBL erklæres for ugyldigt, uden retskraft eller ulovligt, forbliver alle andre vilkår fuldt gyldige og retskraftige. 

12) OVERSÆTTELSER: Den engelske version af denne SBL er den styrende version. Alle oversættelser er udelukkende af vejledende karakter.

13) GÆLDENDE LOV: Denne SBL og enhver tvist i forbindelse med denne SBL eller brugen af softwaren og/eller hardware eller andet er underlagt hollandsk lov. Parterne accepterer, at De Forenede Staters Konvention om Kontrakter for Internationalt Salg af Varer specifikt ikke gælder for denne aftale. Enhver tvist i forbindelse med denne SBL skal behandles udelukkende af domstole i Amsterdam (Holland), som er eneste jurisdiktion i forbindelse med sådanne tvistemål. 

Såfremt du har spørgsmål i forbindelse med denne SBL, eller hvis du af anden grund ønsker at kontakte TomTom, henvises du til at besøge TomTom på internettet på http://www.tomtom.com.
